ตลาดหุ้นแกว่งตัวในกรอบ/ธปท. ออกมาตรการพักชำระหนี้ 2 เดือนคาดว่าจะส่งผลกระทบน้อยกว่าการระบาดรอบแรก /SET 1560-65 หุ้นแนะนำ TIDLOR, CKP
16 กรกฎาคม 2564

ตลาดหุ้นแกว่งตัวในกรอบ คาดดัชนีระดับ 1540-50 เป็นแนวรับเชิงพื้นฐานที่รับผลกระทบจากมาตรการล็อคดาวน์ 14 วันแล้ว ทั้งนี้เราประเมินว่า EPS ของ SET คาดว่าจะถูกปรับลงโดยรวมประมาณ 3% โดยมาจากกลุ่ม Energy ประมาณ 1-2%, กลุ่ม Banking ประมาณ 3-5%, กลุ่ม Property ประมาณ 1-2% และกลุ่ม Commerce ประมาณ 15% ซึ่งหากเราคิดที่ EPS ปีหน้าแถวระดับ 90 บาทต่อหุ้นและอิงที่ PE ตลาดที่ 19 เท่า จะสามารถตี downside 3% ของ EPS ตลาดมาเป็นดัชนีปรับตัวลงประมาณ 50-60 จุดจากระดับ 1600 จุดซึ่งเป็นระดับก่อนออกมาตรการล็อคดาวน์ ดังนั้นเราจึงมองว่าดัชนีที่ระดับ 1540-50 เป็นแนวรับเชิงพื้นฐาน ซึ่งหากดัชนีปรับตัวลงมาแถวระดับดังกล่าวสามารถซื้อเพื่อเก็งกำไรระยะสั้นได้ ทั้งนี้เราประเมินบนสมมุติฐานที่ว่าจะมีการล็อคดาวน์ 14 วัน ซึ่งหากสถาณการณ์ยังไม่ดีขึ้นและต้องขยายมาตรการล็อคดาวน์ออกไปก็จะเปิด downside risk ต่อที่ประเมินไว้ข้างต้น
ธปท. ออกมาตรการพักชำระหนี้ 2 เดือน ช่วยลูกค้าผู้ประกอบการเอสเอ็มอี-ลูกค้ารายย่อย ที่ต้องปิดกิจการตามมาตรการล็อกดาวน์ในพื้นที่ที่มีความเสี่ยงสูงสุด 10 จังหวัดซึ่งเป็นการช่วยเหลือเฉพาะจุด ชี้ลูกค้ายื่นความประสงค์ได้ตั้งแต่วันที่ 19 ก.ค.-15 ส.ค. 64 พร้อมช่วยลูกค้าที่ได้รับผลกระทบรายอื่นตามมาตรการที่มีอยู่ถึงสิ้นปี 64 สำหรับลูกหนี้ที่ได้รับผลกระทบโดยอ้อม คือ ลูกหนี้ที่ยังเปิดกิจการได้ แต่รายได้ลดลงจากมาตรการควบคุมการระบาดของภาครัฐ สถาบันการเงินจะพิจารณาให้ความช่วยเหลือแก่ลูกหนี้ตามความจำเป็นและสอดคล้องกับสถานการณ์ของลูกหนี้ทั้งนี้ ธปท. และทุกสมาคมฯ รวมถึงสมาคมสถาบันการเงินของรัฐ จะร่วมกันเร่งรัดและผลักดันการให้ความช่วยเหลือจากมาตรการพักชำระเงินต้นและดอกเบี้ยดังกล่าวอย่างต่อเนื่อง รวมทั้ง ธปท. ได้ขอให้ผู้ประกอบธุรกิจที่มิใช่สถาบันการเงิน (nonbank) ให้ความช่วยเหลือลูกหนี้ไปพร้อมกัน เพื่อช่วยเหลือลูกหนี้ที่ได้รับผลกระทบให้ได้มากที่สุด จากมาตรการรอบนี้คาดว่าจะส่งผลกระทบน้อยกว่าการระบาดรอบแรกมาก เนื่องจากกรอบระยะเวลารอบนี้เพียง 2 เดือนเทียบ 3-6 เดือนในรอบก่อนและการพักชำระหนี้ครั้งนี้ช่วยเหลือเฉพาะจุดที่กระทบไม่ได้ให้ทั่วไปเหมือนครั้งก่อน ทั้งนี้ให้ติดตามสถาณการณ์โควิดรวมถึงความคืบหน้าวัคซีน หากสถาณการณ์ยังไม่ดีขึ้น ธปท.อาจจำเป็นต้องออกมาตรการช่วยเหลือเพิ่มเติม ซึ่งจะเป็น sentiment กดดันต่อกลุ่มการเงินได้
มุมมองตลาดหุ้น/ กลยุทธ์การลงทุน วันนี้คาด SET 1560-65 หุ้นแนะนำ TIDLOR, CKP
1) TIDLOR (ราคาพื้นฐาน 51.75 บาท) ราคาปรับตัวลงมาใกล้เคียงกับระดับ IPO ซึ่งถือว่ามีระดับมูลค่าที่น่าสนใจ คาดว่าจะรายงานกำไรไตรมาสสองบวกได้ทั้ง YoY และ QoQ  ทั้งนี้เราชอบ TIDLOR จาก business model ที่เน้น product innovation ไม่แข่งในสงครามราคา รวมถึงขยายธุรกิจประกันซึ่งมี ROE สูงกว่าธุรกิจสินเชื่อ คาดว่ากำไรปี 2564-66 จะมี CAGR ที่ 29% แข็งแกร่งสุดในกลุ่ม ด้านความเสี่ยงอยู่ที่มาตรการพักชำระหนี้เพิ่มเติมจากธปท. 2) CKP (พื้นฐาน 6.15 บาท) คาดว่ากลุ่มโรงไฟฟ้าจะได้รับผลกระทบจากสถาณการณ์ lockdown ปัจจุบันจำกัด คาดว่าบริษัทจะมีกำไร 2Q21 บวกได้ทั้ง YoY และ QoQ สูงขึ้นหนุนจากกระแสนำไหลเข้าของ NN2 และ XPCL เพิ่มขึ้น ซึ่งคิดเป็น 82% ของกำลังการผลิตรวม
รายงานตัวเลขเศรษฐกิจ
วันศุกร์ ติดตาม ผลการประชุมธนาคารกลางญี่ปุ่นคาดคงอัตราดอกเบี้ยนโยบายที่ -0.10% ยอดจดทะเบียนรถยนต์ใหม่ใน Eurozone เดือน มิ.ย. คาด +53.4% YoY ตัวเลขเงินเฟ้อทั่วไป และเงินเฟ้อพื้นฐานของ Eurozone เดือน มิ.ย. คาด +2.0% YoY และ +1.0% YoY ตามลำดับ และตัวเลข Retail sales ของสหรัฐฯ เดือน มิ.ย. คาด -1.3% MoM